Babelscape/SREDFM huggingface dataset:
भौगोलिक नाम सूचना प्रणाली

भौगोलिक नाम सूचना प्रणाली (अंग्रेज़ी: "The Geographic Names Information System" या "GNIS" (जीनिस)) संयुक्त राज्य अमेरिका और इसके राज्यक्षेत्रों में स्थित बीस लाख से अधिक भौतिक और सांस्कृतिक वैशिष्ट्यों का एक डेटाबेस है जिसमें इनके नाम और स्थान की जानकारी है। यह एक प्रकार की विवरणिका है। जीनिस को संयुक्त राज्य भूगर्भ सर्वेक्षण ने संयुक्त राज्य भौगोलिक नाम बोर्ड (बीजीऍन) के साथ मिलकर विकसित किया था ताकि वैशिष्ट्य नामों का मानक तैयार किया जा सके।

यह डेटाबेस एक ऐसी प्रणाली का भाग है जिसमें स्थलाकृतिक मानचित्र और ग्रन्थसूची सन्दर्भ समाहित हैं। उन पुस्तकों और ऐतिहासिक मानचित्रों को उद्धृत किया जाता है जो किसी वैशिष्ट्य या स्थान नाम की पुष्टि करते हैं। किसी वैशिष्ट्य के अन्य नाम, जो आधिकारिक संघीय नामों के विकल्प हैं, भी दर्ज किए जाते हैं। प्रत्येक वैशिष्ट्य को एक स्थाई, विशिष्ट वैशिष्ट्य रिकॉर्ड अभिज्ञापक, दिया जाता है, जिसे जीनिस ("GNIS") भी कहा जाता है। इस डेटाबेस से कभी भी किसी प्रविष्टि को हटाया नहीं जाता, केवल तब जब वह स्पष्ट रूप से दोहराई गई है।
यूनिक्स शेल

यूनिक्स शेल (Shell, यानि उपरी आवरण) वो प्रोग्राम है जिसमें प्रयोक्ता कमांड लिखता है और उत्तर पाता है। इसका नाम, शेल ऐसा है जिसका भाव - अन्दर की कार्यप्रणाली यूज़र से छुपा कर रखने हेतु है। इसको समझने के लिए "आदेश पट्ट" या आदेश-चादर कह सकते हैं। इसका प्रयोग १९७८ से यूनिक्स में हो रहा है।

आज भी दूर बैठे टर्मिनल पर काम करने के लिए किसी न किसी प्रकार के शेल कई प्रयोक्ताओं द्वारा इस्तेमाल किये जाते हैं। प्रोग्रामिंग की दुनिया में इसके शुरुआती स्वरूप जैसी शेली को शेल-स्क्रिप्टिंग करते हैं।
लैन्थनम ऑक्साइड

लैन्थनम ऑक्साइड (Lanthanum oxide, रासायनिक सूत्र: La2O3) एक अकार्बनिक यौगिक (इनोरगैनिक कम्पाउंड) है जिसमें लैन्थनम और ऑक्सीजन तत्व शामिल हैं। इसे कई लौहविद्युत और प्रकाशिकी प्रयोगों में लगाया जाता है। दिखने में यह एक श्वेत रंग का पाऊडर है।
हेक्साफ्लोराइड

हेक्साफ्लोराइड (hexafluoride) ऐसा रासायनिक यौगिक (कम्पाउंड) होता है जिसमें छह फ्लोरीन परमाणु किसी अन्य तत्व या तत्वों के परमाणुओं को घेरे हुए होते हैं। इसकी एक मिसाल यूरेनियम हेक्साफ्लोराइड (रासायनिक सूत्र: UF6) है। एक अन्य उदाहरण हेक्साफ्लोरोसिलिक अम्ल (H2SiF6) है।
प्रोमीथियम(III) क्लोराइड

प्रोमीथियम(III) क्लोराइड (Promethium(III) chloride, रासायनिक सूत्र: PmCl3) प्रोमीथियम और क्लोरीन का एक अकार्बनिक यौगिक है।
नाइट्राइड

नाइट्राइड (nitride) नाइट्रोजन के ऐसे रासायनिक यौगिक (कम्पाउंड) जिसमें नाइट्रोजन परमाणु की ऑक्सीकरण संख्या -3 हो, यानि वह उस यौगिक में बंधे हुए अन्य तत्वों से तीन इलेक्ट्रान ले चुका हो। नाइट्राइड यौगिकों के कई उपयोग होते हैं। रासायनिक दृष्टि से ऐसे नाइट्राइड आयन को N3− लिखा जाता है।
ओस्मियम हेक्साफ्लोराइड

ओस्मियम हेक्साफ्लोराइड (Osmium hexafluoride, रासायनिक सूत्र: OsF6), जिसे ओस्मियम(VI) फ्लोराइड (osmium(VI) fluoride) भी कहा जाता है, ओस्मियम व फ्लोरीन का एक अकार्बनिक रासायनिक यौगिक है। यह एक पीले रंग का क्रिस्टलीय (मणिभ) ठोस है जो ३३.४ °सेन्टिग्रेड पर पिघल जाता है और ४७.५ °सेन्टिग्रेड पर उबल जाता है।
चुंबकीय प्रतिष्टम्भ

mini|right|thumb|300px|एक सरल चुम्बकीय परिपथ जिसमें लोहे और वायु-गैप का प्रतिष्टम्भ श्रेणीक्रम में हैं।Rm = Rm,लोहा + Rm,वायु
चुंबकीय प्रतिष्टम्भ (Magnetic reluctance), चुम्बकीय परिपथों के विश्लेषण में प्रयुक्त एक कांसेप्ट है। जिस प्रकार विद्युत परिपथ में वोल्टता को प्रतिरोध से विभाजित करने पर धारा प्राप्त होती है, उसी प्रकार चुम्बकीय परिपथ में चुम्बकीय वाहक बल (मैग्नेटोमोटिव फोर्स) को प्रतिष्टम्भ से भाग देने पर चुम्बकीय फ्लक्स प्राप्त होता है। लेकिन प्रतिष्टम्भ में कोई ऊर्जा नष्ट नहीं होती जैसे प्रतिरोध में होती है। बल्कि इसमें चुम्बकीय ऊर्जा भण्डारित की जाती है। जिस प्रकार किसी बिन्दु से दूसरे बिन्दु तक जाने के लिये धारा कम प्रतिरोध का मार्ग पसन्द करती है, उसी प्रकार चुम्बकीय फ्लक्स भी कम प्रतिष्तम्भ के मार्ग से जाना पसन्द करता है। 

प्रतिष्टम्भ की ईकाई इन्वर्स हेनरी (H−1) है। किसी पथ का प्रतिष्टम्भ निम्नलिखित सूत्र से निकाला जाता है-
:formula_1

या

:formula_2

जहाँ

: "l" चुम्बकीय पथ की लम्बाई, मीटर
: "formula_3" निर्वात की पारगम्यता, (formula_4 हेनरी प्रति मीटर)
: "formula_5" आपेक्षिक पारगम्यता (वीमा रहित)
: "A" चुम्बकीय पथ का अनुप्रस्थ क्षेत्रफल वर्ग मीटर
रीनियम हेक्साफ्लोराइड

रीनियम हेक्साफ्लोराइड (Rhenium hexafluoride, रासायनिक सूत्र: ReF6), जिसे रीनियम(VI) फ्लोराइड (Rhenium(VI) fluoride) भी कहा जाता है, रीनियम व फ्लोरीन का एक अकार्बनिक रासायनिक यौगिक है। यह साधारण तापमान पर एक द्रव (लिक्विड) होता है जो १८.५ °सेन्टिग्रेड पर जमकर पीले रंग का ठोस हो जाता है। इसका उबलाव तापमान ३३.७ °सेन्टिग्रेड है।
इरीडियम हेक्साफ्लोराइड

इरीडियम हेक्साफ्लोराइड (Iridium hexafluoride, रासायनिक सूत्र: IrF6), जिसे इरीडियम(VI) फ्लोराइड (Iridium(VI) fluoride) भी कहा जाता है, इरीडियम व फ्लोरीन का एक अकार्बनिक रासायनिक यौगिक है। यह साधारण तापमान पर एक पीला मणिभ (क्रिस्टलीय) ठोस होता है। यह ४४ °सेन्टिग्रेड पर पिघलता है और इसका उबलाव तापमान ५३.६ °सेन्टिग्रेड है।
अब्रज कुदाई

अब्रज कुदाई (अरबी: أبراج كدي), सऊदी अरब के मक्का नगर में एक योजनाधीन होटल है जिसके 2017 तक पूरा बन जाने की सम्भावना है। निर्माण पूरा हो जाने पर यह विश्व का सबसे बड़ा होटल होगा जो 45 तल ऊँचा होगा और इसमें 10,000 कमरे, 70 रेस्त्रां, छत के ऊपर हॅलीपैड होंगे और इसमें कुल 12 इमारतें होंगी। पाँच तल केवल सऊदी शाही परिवार के उपयोग के लिए ही होंगे। अरेबियन बिज़निस के अनुसार, दस टावर चार-सितारा आवास उपलब्ध कराएँगे, जबकि दो अन्य टावरों में विशेष अतिथियों के लिए पाँच-सितारा सुविधाएँ उपलब्ध कराई जाएँगी। इस परियोजना की कुल लागत 3.5 अरब डॉलर अनुमानित है, और यह कुल 14 लाख वर्ग मीटर में फैला होगा।

लन्दन-आधारित फ़र्म अरीन हॉस्पिटैलिटी को इस होटल के कमरों और आन्तरिक साज-सज्जा के डिज़ाइन का ठेका दिया गया है।
दक्षिण बिहार केन्‍द्रीय विश्‍वविद्यालय

दक्षिण बिहार केन्‍द्रीय विश्‍वविद्यालय भारत के बिहार राज्य में स्थित एक केन्द्रीय विश्वविद्यालय है। इसकी स्थापना केन्द्रीय विश्वविद्यालय के कानून 2009 (धारा 2009 की 25) और (संशोधन) अधिनियम, 2014 (CUSB) के द्वारा हुयी है। दक्षिण बिहार केंद्रीय विश्वविद्यालय को नैक से A ग्रेड प्राप्त है ।

इसका आदर्श वाक्य है -"Collective Reasoning", यानी 'सामूहिक तर्क' और यह विश्वविद्यालय बिहार के गया में स्थायी परिसर से अपनी अकादमिक और प्रशासनिक गतिविधियों का आयोजन कर रहा है।

इसकी स्थापना बिहार केन्‍द्रीय विश्‍वविद्यालय के नाम से हुयी थी जिसे बाद में बदल कर दक्षिण बिहार केन्‍द्रीय विश्‍वविद्यालय कर दिया गया।
ऐक्टिनियम(III) ऑक्साइड

ऐक्टिनियम(III) ऑक्साइड, जिसका रासायनिक सूत्र Ac2O3 है, ऐक्टिनियम व ऑक्सीजन का एक रासायनिक यौगिक है। इसका रंग देखने में सफ़ेद होता है।
परवीन शाकिर

सैयदा परवीन शाकिर (उर्दू: پروین شاکر नवंबर 1952 – 26 दिसंबर 1994), एक उर्दू कवयित्री, शिक्षक और पाकिस्तान की सरकार की सिविल सेवा में एक अधिकारी थीं। इनकी प्रमुख कृतियाँ खुली आँखों में सपना, ख़ुशबू, सदबर्ग, इन्कार, रहमतों की बारिश, ख़ुद-कलामी, इंकार(१९९०), माह-ए-तमाम (१९९४) आदि हैं।

कम निगाही भी रवां थी शायद

आंख पाबंद-ए-हया थी शायद

सर से आंचल तो न ढलका था कभी

हां, बहुत तेज हवा थी शायद

एक बस्ती के थे राही दोनों

राह में दीवार-ए-अना थी शायद

हमसफर थे तो वो बिछड़े क्यों थे

अपनी मंजिल भी जुदा थी शायद

वे उर्दू शायरी में एक युग का प्रतिनिधित्व करती हैं। उनकी शायरी का केन्द्रबिंदु स्त्री रहा है। फ़हमीदा रियाज़ के अनुसार ये पाकिस्तान की उन कवयित्रियों में से एक हैं जिनके शेरों में लोकगीत की सादगी और लय भी है और क्लासिकी संगीत की नफ़ासत भी और नज़ाकत भी। उनकी नज़्में और ग़ज़लें भोलेपन और सॉफ़िस्टीकेशन का दिलआवेज़ संगम है। 

पाकिस्तान की इस मशहूर शायरा के बारे में कहा जाता है, कि जब उन्होंने 1982 में सेंट्रल सुपीरयर सर्विस की लिखित परीक्षा दी तो उस परीक्षा में उन्हीं पर एक सवाल पूछा गया था जिसे देखकर वह आत्मविभोर हूँ गयी थी।
तारक मेहता

तारक मेहता एक भारतीय लेखक थे। यह मुख्यतः दुनिया ने उंधा चश्मा नामक गुजराती भाषा में एक लेख लिखने के कारण जाने जाते हैं। उन्होंने कई प्रकार के हास्य कहानी आदि का गुजराती में अनुवाद किया। इनका साप्ताहिक लेख पहली बार मार्च 1971 में चित्रलेखा नामक एक साप्ताहिक अखबार में आया। इस वर्ष यह 80 पुस्तकों को प्रकाशित किए। जिसमें 3 पुस्तक उनके दिव्य भास्कर नामक अखबार में छापे जाने वाले लेख पर आधारित थे।

2008 में असित कुमार मोदी ने इस कहानी पर तारक मेहता का उल्टा चश्मा धारावाहिक बनाया, जो सब टीवी पर प्रसारित होता है। इस कहानी में एक तारक मेहता का भी किरदार है। इस किरदार को शैलेश लोधा निभा रहे हैं।
चुम्बकीय ऊर्जा

भौतिकी में, चुम्बकीय ऊर्जा, चुम्बकीय क्षेत्र से सम्बन्धित ऊर्जा है। B चुम्बकीय क्षेत्र में रखे हुए m चुम्बकीय आघूर्ण वाले चुम्बक की स्थितिज ऊर्जा निम्नलिखित है-
::formula_1

किसी प्रेरकत्व L में धारा I प्रवाहित हो रही हो तो उसमें संग्रहित ऊर्जा:

::formula_2.

ऊर्जा को चुम्बकीय क्षेत्र के रूप में भी भण्डारित किया जाता है। formula_3 पारगम्यता वाले किसी क्षेत्र के ईकाई आयतन में संगृहित चुम्बकीय ऊर्जा :
::formula_4
जहाँ B सम्बन्धित बिन्दु पर चुम्बकीय क्षेत्र की तीव्रता (टेसला में) है।
कार्बोनेट

कार्बोनेट (carbonate) कार्बन और ऑक्सीजन तत्वों का बना एक ऋणायन (निगेटिव आवेश वाला आयन) होता है। इसका रासायनिक सूत्र CO32− है। यह कैल्सियम कार्बोनेट जैसे कई रासायनिक यौगिकों (कम्पाउंड) का अंश है।
सल्फेट

सल्फेट (sulfates) कार्बन और गन्धक तत्वों का बना एक ऋणायन (निगेटिव आवेश वाला आयन) होता है। इसका रासायनिक सूत्र SO42− है। यह नीला थोथा जैसे कई रासायनिक यौगिकों (कम्पाउंड) का अंश है।
ऑक्सो-ऐनायन

ऑक्सी-ऋणायन या ऑक्सी-ऐनायन (oxyanion) या ऑक्सो-ऐनायन (oxoanion) ऐसे आयन को कहते हैं जो ऑक्सीजन तत्व पर आधारित हो। यह आम तौर पर ऋणात्मक (निगेटिव) विद्युत आवेश (चार्ज) रखता है इसलिए यह एक ऋणायन (anion, ऐनायन) कहलाता है। इन आयनों का रासायनिक सूत्र A"x"O"y""z"− के रूप का होता है, जहाँ O तो ऑक्सीजन है और A कोई अन्य तत्व है। ऑक्सी-ऋणायन की कई मिसालें हैं, जैसे कि सल्फेट (SO42−), नाइट्रेट (NO3−) और कार्बोनेट (CO32−)।
स्ट्रोन्शियानाइट

स्ट्रोन्शियानाइट (strontianite) एक स्ट्रोन्शियम कार्बोनेट (SrCO3) से युक्त खनिज है। यह ऐरागोनाइट (aragonite) खनिज समूह का एक सदस्य है। स्ट्रोन्शियानाइट कई रंगों में मिलता है, जिसमें श्वेत, भूरा, रंगहीन, हल्का पीला, हरा और ख़ाकी शामिल हैं। यह एक दुर्लभ खनिज है जो कम स्थानों पर ही मिलता है।
सैम हैरिस

सैम हैरिस (अंग्रेज़ी: Sam Harris, जन्म: ९ अप्रैल १९६७) एक अमेरिकी तंत्रिका वैज्ञानिक, लेखक और अनीश्वरवादी है। इन्होंने किताबें लिखने के अलावे टीवी कार्यक्रमों में कई बार नास्तिकता के पक्ष में और तर्क प्रमाणित वैज्ञानिक धारणाओं का सहारा लेकर धर्म का विरोध किया है। 

१९६७ में पश्चिम तटीय शहर लॉस एंजलिस में एक अलग-धर्मों के पालन करने वाले माता पिता के यहाँ जन्मे हैरिस ने १९८६ में स्टैनफ़र्ड विश्वविद्यालय में दाखिला लिया। वहाँ उन्हें मादक द्रव्यों की लत लगी और आध्यात्म से भी नाता जुड़ा। वे अपनी बीए की डिग्री छोड़कर भारत आ गए। ११ साल बौद्ध और हिन्दू गुरुओं का निकटस्थ रहने के बाद १९९७ में वे अमेरिका वापस लौट गए। सन् २००० में उन्होंने अपनी डिग्री पूरी की। उनकी किताबों में से एक है - द एंड ऑफ़ फ़ेथ।
सेलेस्टीन

[[माडागास्कर]] से मिला सेलेस्टीन का एक नमूना
सेलेस्टीन (celestine), जिसे सेलेस्टाइट (celestite) भी कहते हैं, स्ट्रोन्शियम सल्फेट (SrSO4) से युक्त एक खनिज है। 'सेलेस्टियल' शब्द का अर्थ लातिनी व अंग्रेज़ी भाषाओं में 'आकाशीय' है और इस खनिज के पत्थरों के अक्सर नाज़ुक नीले रंग के कारण इसे 'सेलेस्टीन' का नाम दिया गया था।
स्ट्रोन्शियम सल्फेट

स्ट्रोन्शियम सल्फेट (Strontium sulfate), जिसका रासायनिक सूत्र SrSO4 है, स्ट्रोन्शियम तत्व का सल्फेट लवण है। यह एक सफ़ेद रंग का क्रिस्टलीय पाउडर होता है और प्रकृति में सेलेस्टीन नामक खनिज में पाया जाता है। यह पानी में आसानी से नहीं घुलता लेकिन हाइड्रोक्लोरिक अम्ल या नाइट्रिक अम्ल के कमज़ोर घोलों में घुल जाता है। जीव-जगत में पाया गया है कि अकान्थारेया (Acantharea) नामक प्रोटोज़ोआ (सूक्ष्मजीवी) का ढांचा स्ट्रोन्शियम सल्फेट का ही बना हुआ होता है।
अल्का गुप्ता

अल्का गुप्ता (अंग्रेजी :Ulka Gupta) (जन्म : 12 अप्रैल 1997 मुम्बई महाराष्ट्र में) एक भारतीय अभिनेत्री हैं। इन्होंने अपने फ़िल्मी कैरियर की शुरूआत बाल्यकाल में ही कर चुकी हैं। 
"'अल्का गुप्ता" ज़ी टीवी एक लोकप्रिय धारावाहिक झांसी की रानी में कार्य कर चुकी हैं। इस धारावाहिक में अल्का ने छोटी लक्ष्मीबाई का किरदार निभाया था।।
नाइट्रेट

नाइट्रेट (nitrate) कार्बन [carbon] और नाइट्रोजन तत्वों [nitrogen] का बना एक ऋणायन (निगेटिव आवेश वाला आयन) होता है। इसका रासायनिक सूत्र NO3− है। यह अमोनियम नाइट्रेट जैसे कई रासायनिक यौगिकों (कम्पाउंड) का अंश है।

धातुओं अथवा उनके ऑक्साइड पर नाइट्रिक अम्ल की अभिक्रिया द्वारा उत्पन्न लवणों को नाइट्रेट कहते हैं। सामान्य ताप पर नाइट्रेट ठोस क्रिस्टल होते हैं। अधिकतर नाइट्रेट श्वेत रंग के पदार्थ हैं, परंतु कुछ जलीय नाइट्रेट (जैसे कोबाल्ट, निकेल, ताम्र नाइट्रेट) रंगीन भी होते हैं। गरम करने पर इनका विघटन हो जाता है।

सामान्यत: नाइट्रेट जल में विलेय होते हैं। अनेक नाइट्रेट वायुमंडल से जलवाष्प का अवशोषण कर लेते हैं। इन्हें आर्द्रताग्राही (hygroscopic) पदार्थ कहते हैं। गरम करने पर विघटन द्वारा नाइट्रेट की कुछ मात्रा ऑक्साइड में परिवर्तित हो जाती है और उससे नाइट्रिक अम्ल मुक्त होता है।

क्षारीय विलयन में नाइट्रेट का ऐल्यूमिनियम अथवा जिंक द्वारा अपचयन हो जाता है। इस क्रिया का उपयोग नाइट्रेट के मात्रात्मक परिमापनों (quantitative measurements) में किया जाता है।
हाइड्राइड

रसायन शास्त्र में हाइड्राइड (Hydride) हाइड्रोजन तत्व का ऋणायन (ऋणात्मक/निगेटिव आवेश वाला आयन) होता है, जिसे रासायनिक सूत्र H− द्वारा दर्शाया जाता है। यह अक्सर धातु तत्वों के साथ बने हाइड्रोजन के रासायनिक यौगिकों (क्म्पाउंड) में पाए जाते है, क्योंकि वह हाइड्रोजन से अधिक विद्युत-घनात्मक (इलेक्ट्रोपोज़िटिव) होते हैं और उनके साथ यौगिक बनाते हुए हाइड्रोजन एक इलेक्ट्रोन ले लेता है और ऋणात्मक आवेश (चार्ज) का आयन बन जाता है। इसका एक उदाहरन बोरोन हाइड्राइड है।
जेठालाल चम्पकलाल गड़ा

जेठालाल चम्पकलाल गड़ा यह तारक मेहता का उल्टा चश्मा धारावाहिक का एक किरदार है, जिसे दिलीप जोशी निभा रहें है।

*https://web.archive.org/web/20160310090412/http://www.sonyliv.com/watch/comedy-ep-1356-march-7-2014
लॉर्ड एल्गिन द्वितीय

लॉर्ड एल्गिन द्वितीय भारत के एक वायसराय थे जो 1894 से 1899 पद पर रहे। इन्होंने 1895 में आंग्ल रूस संधि पर हस्ताक्षर किए गये।
अज सरोवर

अज सरोवर "" भारत के पंजाब राज्य केन जिला एस.ए.एस.नगर (मोहाली) के खरड नगर कौंसल में एक धार्मिक एंव इतिहासक स्थान है। इसके साथ ही एक एतिहासिक मंदिर चिंता हरण मंदिर भी है। अज्ज सरोवर इस मंदिर के साथ बना हुआ है। इस मंदिर और सरोवर के बारे में यह बात प्रचलित है कि इस मंदिर और सरोवर का निर्माण भारत के प्राचीन राजा  महाराजा अज्ज ,जो श्री राम रामचन्द्र के दादा थे , ने किया था। अज्ज सरोवर मोहाली खरड सड़क पर स्थित है। इस सरोवर के लिए 15 एकड़ जगह उपलब्ध है लेकिन इस समय सरोवर की हालत ठीक नहीं है। यहाँ घास फूस उग्गा हुआ है और सरोवर के लिए पानी की कोई विवसथा नहीं है। सरोवर की दशा सुधारने के लिए समय समय मांग की जाती है। 

1926 में उस समय के अम्बाला जिला की रोपड़ सब डवीजन (जिसके अधीन यह क्षेत्र आता तह )में नियुक्त सब डविजनल अधिकारी जे डबलियू फेअरलिए ने एक आदेश जारी कर कर इस सरोवर में नाव चलाने और मछली पकड़ने की मनाही की थी क्योंकि इस को धार्मिक और इतिहासक दर्जा हासिल था।
कोट्स किन्नी

[[चित्र:East_Second_Street_District,_Xenia,_235.jpg|right|thumb|200x200px|कोट्स किन्नी का वास-स्थान<br>
कोट्स किन्नी (नवम्बर 24, 1826 - जनवरी 25, 1904) [[संयुक्त राज्य अमेरिका]] से एक वकील, राजनेता, पत्रकार और कवि थे।
शिवसर

right|thumb|300px|शिवसर झील
शिवसर झील (अर्थ: शंकर का तालाब) बल्तिस्तान में स्थित एक झील है। यह 4,142 मीटर की ऊँचाई पर स्थित है। इसकी लम्बाई लगभग 2.3 किमी तथा चौड़ाई 1.8 किमी है। औसत गहराई 40 मीटर है।
कंडाघाट

कंडाघाट उत्तर भारतीय राज्य हिमाचल प्रदेश के सोलन जिले में स्थित एक कस्बा है जो राष्ट्रीय राजमार्ग २२ स्थित है। प्रशासनिक तौर पर यह सोलन जिले की एक तहसील का दर्जा रखता है। हिमाचल की राजधानी शिमला यहाँ से 30 कि.मी. की दूरी पर है। ऐतिहासिक पटियाला राजघराने की शीतकालीन राजधानी तथा वर्तमान में एक प्रसिद्ध पर्यटन केंद्र चैल जाने के लिए सड़क यहीं से मुड़ती है। चैल यहाँ से 29 कि.मी. की दूरी पर है।
पेटीऍम

पेटीएम एक भारतीय ई-कॉमर्स शॉपिंग वेबसाइट है जिसका उद्घाटन 2010 में किया गया, One97 Communications इसका मालिक है,जो शुरू में मोबाइल और DTH रिचार्ज पर आकर्षित किया करती कंपनी का मुख्यालय नॉएडा, भारत में है। यह धीरे-धीरे बिजली के बिल, गैस बिल साथ ही साथ विभिन्न पोर्टलों की रिचार्जिंग और बिल भुगतान प्रदान करती है। पेटीऍम ने 2012 में भारत के ई-कॉमर्स बाजार में प्रवेश किया, फ्लिप्कार्ट, अमेज़न और स्नेपडील के कारोबार की तरह सुविधाएँ और उत्पादों को उपलब्ध कराने लगी। 2015 में, इसने बस यात्रा टिकट बुकिंग को जोड़ा।
अल्फाबेट कंपनी

अल्फाबेट कंपनी एक अमेरिकी कंपनी है। जिसके संस्थापक लैरी पेज और सेर्गेई ब्रिन हैं। यह गूगल कंपनी को एक अनुभाग के रूप में संचालित करने के लिए बनाया गया है। इसके बनने के साथ ही गूगल के उत्पाद जैसे यूट्यूब, एंड्रॉइड आदि को एक अलग अनुभागीय कंपनी के रूप में संचालित होने वाली है। इसका मुख्य भाग गूगल खोज और उससे जुड़े आदि के लिए सुंदर पिचाई मुख्य कार्यकारी अधिकारी बनाए गए हैं। इसके अलावा लैरी पेज अल्फाबेट के सीईओ बने हैं।
नूर अंतर्राष्ट्रीय माइक्रोफिल्म केन्द्र

नूर अंतर्राष्ट्रीय माइक्रोफिल्म केन्द्र, इस्लामिक गणराज्य ईरान नई दिल्ली, के कल्चर हाउस में स्थित है। नूर अंतर्राष्ट्रीय माइक्रोफिल्म केन्द्र पुरानी पाण्डुलिपि की मरम्मत, उनकी माइक्रोफिल्म व तस्वीर तैयार करना व मुद्रित पृष्ठों को प्रकाशित करना, जैसे कार्यो में लिप्त रहा है। मेहदी ख्वाजा पीरी द्वारा किये गए प्रयासों के परिणाम स्वरूप 1985 में इस सेंटर को स्थापित किया गया था।

केन्द्र की शैक्षिक व सांस्कृतिक गतिविधियों की शुरुआत अल्लामा क़ाज़ी नूरुल्लाह शुस्तरी की पुण्यतिथि (बरसी) के साथ हुई। वह अपने समय के विधिवेत्ता होने के साथ-साथ एक विद्वान, मोहद्दिस, धर्मशास्त्री, कवि व साहित्यिक व्यक्ति भी थे। उन्हें शहीद-ए-सालिस से भी जाना जाता है। इस महान व्यक्ति की याद में नूर अंतर्राष्ट्रीय माइक्रोफिल्म केन्द्र का नाम रखा गया।
हम्मीर चौहान

राणा हम्मीर देव चौहान रणस्तंभपुरा का अंतिम चौहान राजा थेें । उन्हें मुस्लिम कालक्रमों और शाब्दिक साहित्य में हमीर देव के रूप में भी जाना जाता है। उन्होने रणथंभोर पर १२८२ से १३०१ तक राज्य किया। वे रणथम्भौर के सबसे महान शासकों में सम्मिलित हैं। हम्मीर देव का कालजयी शासन चौहान काल का अमर वीरगाथा इतिहास माना जाता है| हम्मीर देव चौहान को चौहान काल का 'कर्ण' भी कहा जाता है। पृथ्वीराज चौहान के बाद इनका ही नाम भारतीय इतिहास में अपने हठ के कारण अत्यंत महत्व रखता है। राजस्थान के रणथम्भौर साम्राज्य का सर्वाधिक शक्तिशाली एवं प्रतिभा सम्पन शासक हम्मीर देव को ही माना जाता है। इस शासक को चौहान वंश का उदित नक्षत्र कहना अतिशयोक्ति नहीं होगा। 

डॉ॰ हरविलास शारदा के अनुसार हम्मीर देव जैत्रसिंह का प्रथम पुत्र था और इनके दो भाई थे जिनके नाम सूरताना देव व बीरमा देव थे। 
डॉक्टर दशरथ शर्मा के अनुसार हम्मीर देव जैत्रसिंह का तीसरा पुत्र था वहीं गोपीनाथ शर्मा के अनुसार सभी पुत्रों में योग्यतम होने के कारण जैत्रसिंह को हम्मीर देव अत्यंत प्रिय था। 

हम्मीर देव के पिता का नाम जैत्रसिंह चौहान एवं माता का नाम हीरा देवी था। यह महाराजा जैत्रसिंह चौहान के लाडले एवं वीर बेटे थे।
मुहाजिर

मुहाजिर या मोहाजिर ( "") एक अरबी शब्द है जो किसी भी अपने देश को छोड़कर दूसरे देश में बसने वाले के लिए प्रयोग में लाया जाता है। इस्लामी जंत्री को हिजरी इसलिए कहा जाता है क्योंकि इसी के प्रारंभिक वर्ष इस्लाम के पैग़म्बर मुहम्मद और उनके साथी सहाबा मक्का छोड़कर मदीना हिजरत (स्थान-परिवर्तन) करके गए थे। उन सभी को बहुवचन रूप में "मुहाजिरून" कहा गया था।

पिछली कई सदियों में इस शब्द को कई अन्य मुस्लिम शरणार्थी और स्थान परिवर्तन करने वालों के लिए प्रयोग में लाया गया:

*अहमद अल-मुहाजिर, एक मुजतहिद इमाम और बा अलवी सदा ग्रुप का पूर्वज जो अब्बासियों से बचने के लिए इराक से यमन आकर बस गए।
*मुहाजिर ख़वारिज़्म, मुस्लिम शरणार्थी जो चंगेज़ ख़ान के मंगोल सेनाओं हमले से बचने मुस्लिम देशों में आ बसे। जलालुद्दीन रूमी अफ़ग़ानिस्तान से तुर्की में आकर तेरहवीं सदी में बस गए। 
*मोरिस्को शरणार्थी, जिन्हें मध्यकाल में स्पेन से निकाला गया था और वह उत्तरी अफ़रीका में आकर बस गए थे।
*मुहाजिर (अल्बेनिया), अल्बेनियाई जो सर्बिया के निस और प्रोकुपल्ये क्षेत्रों से छोड़कर कोसोवो और मेटोहिया में मजबूरन शरण लेना पड़ा।
*क्रीमियाई मुहाजिर क्रीमियाई नसल से धर्म परिवर्तन करने वाले मुसलमान, क्रीमियाई तातार, जो उस्मानी साम्राज्य में क्रीमिया की ख़ान-सलतनत पर रूस के क़ब्ज़े के बाद आकर बस गए थे।
*मुहाजिर (कॉकस) कॉकस की मुस्लिम आबादी जो उस्मानी साम्राज्य, ईरान और पश्चिम एशिया के बड़े क्षेत्र में कॉकस युद्ध के बाद आकर बस गई थी। इनही के वंशज कॉकस की क्षेत्र से बाहर आबादी का बड़ा हिस्सा है।
*मुहाजिर (तुर्की) बलक़ान वंश के मुसलमान जो उस्मानिया साम्राज्य के समाप्त होने बाद तुर्की में आकर बस गए। 
*मुहाजिर लोग (पाकिस्तान)।
*फ़िलस्तीनी शरणार्थी, अधिकांश रूप से अधिकृत फ़िलस्तीन के मुसलमान जिनके वंशज इज़राइल के पड़ोसी राज्यों में रह रहे हैं (कुछ फ़िलस्तीनी शरनार्थी शिविरों में रह रहे हैं)।
*सहरावी शरणार्थी, पश्चिमी सहारा के मुसलमान जो अलजीरिया के सहरावी शरणार्थी शिविरों रहते हैं (कुछ मुक्त क्षेत्र में रहते हैं।
*अफ़ग़ान शरणार्थी - अफ़ग़ानिस्तान पर रूसी हमले के बाद पाकिस्तान और ईरान में शरण लेने वाले लोग।
*कुर्द शरणार्थी - पश्चिम एशिया के कुर्द मुस्लिम शरणार्थी।
*रोहिंग्या शरनार्थी, मियानमार से भागकर पाकिस्तान और पाकिस्तान में शरन लेने वाले मुसलमान।
*चेचेन शरनार्थी, वह लोग जो चेचन्या की लड़ाई से भागकर अधिकांश रूप से मॉस्को और इस्तांबुल में शरण ले चुके हैं।
दिक्-परिवर्तक

[[युनिवर्सल मोटर]] का दिक्-परिवर्तक (A) तथा B ब्रश हैं।
right|thumb|300px|दिक्परिवर्तक की कार्य करने की विधि

दिक्-परिवर्तक या कम्यूटेटर (commutator) दिष्टधारा मशीनों एवं कुछ अन्य उपकरणों में प्रयुक्त एक युक्ति है जो विद्युत धारा की दिशा बदलने के काम आती है। वास्तव में, ब्रश के साथ मिलकर यह एक घूर्णी यांत्रिक स्विच (rotary electrical switch) का काम करती है। दूसरे शब्दों में, दिक्परिवर्तक, आर्मेचर पर उत्पन्न प्रत्यावर्ती धारा (AC) को कार्बन ब्रश की सहायता से डीसी धारा में बदल देता है। यह भी कह सकते हैं कि यह जनित्र मे प्रत्यावर्ती धारा को दिष्ट धारा मे तथा मोटर मे दिष्ट धारा को प्रत्यावर्ती धारा में बदलता है। 
इसका निर्माण कर्षित ताँबे तथा माईका की पट्टी से होता है।
सेंग खासी

सेंग खासी (या सेंगखासी) मेघालय का एक अल्पसंख्यक समाज एवं आन्दोलन है। ये मूल खासी हैं। मूल खासी धर्म और संस्कृति को संरक्षित रखने के लिए शुरू किए गए सेंग खासी आंदोलन की याद में हर वर्ष 'सेंग कुट नेम' नामक महोत्सव मनाया जाता है। अंग्रेजों के आक्रमण से खासी संस्कृति और भाषा को बचाने के लिए 23 अगस्त 1899 को 16 बहादुर राष्ट्रभक्त खासी युवकों ने 'सेंग खासी' का गठन किया था। 

एक समय था जब खासी, जयंतिया और गारो की पहाड़ियों पर इन्हीं का राज्य था और वीरता में ही नहीं, ज्ञान और संस्कृति के मामले में भी यह समुदाय अद्वितीय था। इस समाज का प्रभाव इंडोनेशिया, लाओ और कंबोडिया के जनजातीय पहनावे, बोलचाल और रीतिरिवाजों तक देखा गया। लगभग डेढ़ सौ साल पहले अंग्रेज वहां आए और अपनी सत्ता को मजबूत करने के तमाम उपकरण और तौर-तरीके अपनाते हुए ब्रिटिश मिशनरी भी अपनी छत्रछाया में ले आए। खासी समाज के सुप्रसिद्ध क्रांतिकारी तीरथ सिंह (जिन्हें खासी भाषा में श्री के लिए यू का प्रयोग करते हुए यू तीरोथ सिंह कहा जाता है) की शहादत आज भी प्रेरणा का स्रोत है। जब ब्रिटिश अत्याचार और धर्मांतरण की तीव्रता बढ़ी तो 23 नवंबर, 1899 को सोलह खासी नौजवानों ने अपनी जनजातीय आस्था और परंपरा बचाने के लिए सेंगखासी संगठन की स्थापना की। अब यह दिन एक त्योहार बन गया है, जिसे सेंगकुट स्नेम कहा जाता है। इस दिन चावल और जल के साथ निराकार ईश्वर की पूजा की जाती है और ब्रिटिश साम्राज्यवाद के विरुद्ध स्थापित सेंगखासी आंदोलन के नायकों का स्मरण करते हुए नई पीढ़ी में अपनी संस्कृति और समाज की धार्मिकता के संस्कार रोपे जाते हैं। इस दिन एक प्रसिद्ध खासी उक्ति दोहराई जाती है- ‘लाएद लालादेय, बुरोम इया कीवेई’ यानी अपना भी सम्मान करो और दूसरों का भी सम्मान करो।
सामाजिक अपवर्जन

सामाजिक अपवर्जन (Social exclusion या marginalization) वह प्रक्रिया है जिसके द्वारा किसी समूह को मुख्य धारा से निकालकर सीमान्त (मार्जिन) पर पहुँचा दिया जाता है। 'सामाजिक अपवर्जन' का यूरोप में खूब प्रयोग किया जाता है। सबसे पहले फ्रांस में प्रयुक्त हुआ था। इसका प्रयोग शिक्षा, समाज, राजनीति, अर्थनीति, मनोविज्ञान आदि विभिन्न क्षेत्रों में किया जाता है।

श्रेणी:समाजशास्त्र 
देखा जाय तो समाज मे हाशिए पर वही लोग है जो 
शिक्षित नही है या जिन्हे शिक्षा से वंचित रखा गया है। इस प्रकार के वर्ग में मुख्यतः महिलाएँ, दलित, जनजातीय समूह आते है। जो कहीं ना कहीं सामाजिक अधिकारो से वंचित हैं अऔर समाज मे अपवर्जन या हाशिए पर है।
हिमालयन एक्स्प्रेसवे

हिमालयन एक्स्प्रेसवे 27.5 कि.मी. लंबा एक द्रुतमार्ग है जो राष्ट्रीय राजमार्ग २२ का एक हिस्सा है। चंडीगढ़ की सीमाओं को छूते हुए यह मार्ग पंजाब स्थित ज़ीरकपुर से शुरु होकर हरियाणा के पंचकूला, पिंजौर व कालका को लांघकर शिवालिक पहाड़ियों को काटता हुआ हिमाचल प्रदेश में प्रवेश करके परवाणू बाइपास तक जाता है। इस मार्ग का 2 किमी हिस्सा पंजाब में, 21 km हरियाणा में, तथा 4.5 कि.मी. हिमाचल प्रदेश में पड़ता है। इस द्रुतमार्ग का निर्माण जेपी समूह द्वारा किया गया था।

|}
कटार

right|thumb|250px|एक अलंकृत कटार

कटार (संस्कृत: कट्टार, कटार या कटारी, कन्नड: ಕಠಾರಿ "कटारी", मलयालम: കട്ടാരം "कटारम" , मराठी: कट्यार , तमिल: கட்டாரி "कट्टारी" या குத்துவாள் "कुट्टुवाल" ) भारत में विकसित एवं प्राचीनकाल से प्रचलित एक हथियार (पुश डैगर) है।
मन्दार पर्वत

मन्दार पर्वत बिहार राज्य के बांका जिला में स्थित पर्वत है। यह भागलपुर शहर के दक्षिण में लगभग ४५ किमी की दूरी पर स्थित है। इसकी ऊँचाई लगभग ७०० फीट (२१ मीटर) है। यह एक प्रसिद्ध तीर्थ स्थल है। इसके शिखर पर दो मन्दिर हैं, एक हिन्दू मन्दिर और दूसरा जैन मन्दिर।

हिन्दू पौराणिक कथाओं में इसे मन्दराचल (मन्दर + अचल = मन्दर पर्वत) कहा गया है और इसी को मथनी बनाकर समुद्र मन्थन किया गया था।

इस पर्वत के पास में ही 'पापहरनी' सरोवर है किसके बीच में स्थित मन्दिर में लक्ष्मी और विष्णु विराजमान हैं। 

श्रेणी:हिन्दुओं के तीर्थ
गणपतराव देशमुख

गणपतराव देशमुख (जन्म: 10 अगस्त 1926), महाराष्ट्र से ‘पीजेण्ट्स एण्ड वर्कर्स पार्टी‘ के नेता हैं। उन्होंने सर्वाधिक बार विधानसभा चुनाव जीतने का रिकार्ड बनाया है। वे महाराष्ट्र के सोलापुर जिले की सांगोला विधानसभा निर्वाचन क्षेत्र का प्रतिनिधित्व करते हुये वर्ष 2014 में सम्पन्न महाराष्ट्र विधानसभा चुनाव में इस सीट से उन्होने 11वीं बार जीत दर्ज की। सबसे पहले उन्होंने 1962 में जीत हासिल की थी और तब से 1972 और 1995 के चुनावों को छोड़कर बाकी सारे 10 चुनाव वह जीत चुके हैं। देशमुख ने 2012 में विधानसभा में 50 साल पूरे किये थे और सदन तथा सरकार की ओर से उन्हें सम्मानित किया गया था। उन्होने अधिकतर समय विपक्ष में बिताया है लेकिन दो बार महाराष्ट्र के मंत्री भी रहे हैं।
हुकुमदेव नारायण यादव

हुकुमदेव नारायण यादव (जन्म: 17 नवम्बर, 1939 ) भारत की १६वीं लोकसभा के सदस्य, भारतीय जनता पार्टी के सदस्य तथा किसानों के पक्षधर नेता हैं। वे मधुबनी से लोकसभा सदस्य हैं।
उन्हें सर्व श्रेष्ठ सांसद का पुरस्कार मिला हुआ है। जनवरी २०१९ में भारत सरकार ने उन्हें पद्मभूषण से सम्मानित किया था। 

हुकुमदेव नारायण यादव का जन्म 17 नवम्बर 1939 को बिहार के दरभंगा जिले के बिजुली गाँव में एक किसान परिवार में हुआ था। इनके पिता का नाम राजगीर यादव था जो स्वत्रन्तासेनानी थे। इनकी माता का नाम चंपा देवी था। इनकी पत्नी का नाम सुदेश यादव है। इनके दो लड़के और एक लड़की हैं। 

हुकुमदेव नारायण यादव ने अपना स्नातक राजनीति विज्ञान और अर्थशास्त्र में बिहार विश्वविद्यालय से किया है। शुरू ही इनका झुकाव समाजसेवा की ओर था। वे अपने पिताजी के साथ खेती और पशुपालन का भी काम किया करते थे।

वर्ष 1950 में हुकुमदेव नारायण राष्ट्रीय स्वयंसेवक संघ के संपर्क में आये और लगभग 10 वर्ष तक राष्ट्रीय स्वयंसेवक संघ में सक्रिय भूमिका निभाई। वर्ष 1960 में इन्होने पहली बार राजनीति में कदम रखा और पहली बार अपने गांव 'बिजुली पंचायत' के ग्राम प्रधान के लिए चुने गए। 1960 से 1968 तक वह बिजली पंचायत के प्रधान रहे। 1965 में दरभंगा पंचायत समिति के अध्यक्ष निर्वाचित हुए और वर्ष 1968 तक इस पद पर कार्य किया। इसके बाद उन्होंने विधानसभा की ओर कदम बढ़ाया और 1967 में विधायकी का चुनाव जीत लिया। इसी दौरान वे अन्य दायित्वों का निर्वहन करते हुए वर्ष 1977 में पहली बार भारत की छठी लोकसभा के सदस्य बने। इस दौरान वे जनता पार्टी के सदस्य थे। इसके बाद वर्ष 1980 में लोक दल की ओर से राज्यसभा सांसद बने और इसके बाद अन्य और कई दायित्वों का निर्वहन करते हुए वर्ष 1993 में भारतीय जनता पार्टी से जुड़े। इसके बाद वे एक किसान-नेता के रूप में उभरे। वे किसान मोर्चा के दो बार अध्यक्ष भी रह चुके हैं। इन्होने भारतीय जनता पार्टी बिहार के उपाध्यक्ष के पद पर भी कार्य किया। वह तीन बार विधायक और पांच बार लोकसभा सांसद चुने जा चुके हैं।

हुकुमदेव नारायण यादव को यात्रा करना, पढना, धार्मिक और सामाजिक कार्यक्रमों भाग लेना पसंद हैं। इन्हें खाली समय में योग, भजन करना और खेल खेलना पसंद करते हैं। कबड्डी, चिक्का और गुल्ली डंडा इनके प्रिय खेल हैं।

वे अभी तक बेल्जियम, चीन, डेनमार्क, फ्रांस, जर्मनी, नीदरलैंड, नेपाल, स्वीडन और स्विट्ज़रलैंड की यात्रा कर चुके हैं। वर्ष 1980 में इन्होने एक पुस्तक लिखी थी जिसका नाम “गाँव की कहानी” हैं। इनके “किसान की बात” और “संसद में गाँव” जैसे विषयों पर लेख कई पत्रिकाओं जैसे जनसत्ता, नवभारत टाइम्स और आर्यव्रत भारत द्वारा प्रकाशित किये गए।
जय भानुशाली

जय भानुशाली भारतीय फ़िल्म तथा टेलीविज़न धारावाहिक अभिनेता, हॉस्ट, डांसर तथा मॉडल है। इन्होंने अनेक टेलीविज़न धारावाहिकों में कार्य किया है ये मुख्य रूप से एकता कपूर के "कायामठ" धारावाहिक के लिए जाने जाते हैं। इन्होंने माही विज के साथ 2009 में विवाह किया।
पिएर पॉल प्रूधों

right|thumb|200px|स्वचित्र

पिएर पॉल प्रूधों (Pierre-Paul Prud'hon ; १७५८-१८२३) नेपोलियन का दरबारी कलाकार था। 

प्रूधों का जन्म क्लूने में हुआ था। दीजों अकादमी में उसने चित्रकला की प्रारंभिक शिक्षा पाई। १७८० में वह पेरिस चला गया। बर्गडी का रोम पुरस्कार जीता। वह इटली में भी रहा। वहाँ उसकी कला पर रैफेल, करेज्जिओं तथा लियोनादों की कला का यथेष्ट प्रभाव पड़ा। १७८७ में वह पेरिस वापस आया और नेपोलियन के दरबार का कलाकार बना। वहाँ उसका मुख्य काम था नेपोलियन की रानियों को चित्रकला सिखाना तथा उनके चित्र बनाना।

गृहसज्जा के चित्र बनाने में भी उसे विशेष अभिरुचि थी।
कविराजमार्ग

कविराजमार्ग, कन्नड का सर्वप्रथम उपलब्ध ग्रंथ है। चंपू शैली में लिखा हुआ यह रीतिग्रंथ प्रधानतया दण्डी के काव्यादर्श पर आधरित है। इसका रचनाकाल सन् 815-877 ई के बीच माना जाता है। इस बात में विद्वानों में मतभेद है कि इसके रचयिता मान्यखेट के राष्ट्रकूट चक्रवर्ती स्वयं नृपतुंग थे या उनका कोई दरबारी कवि। डॉ॰ मुगलि का यह मत है कि इसके लेखक नृपतुंग के दरबारी कवि श्रीविजय थे। 

कविराजमार्ग का प्रतिपाद्य विषय अलंकार है। ग्रंथ तीन परिच्छेदों में विभाजित है। द्वितीय तथा तृतीय परिच्छेदों में क्रमश: शब्दालंकारों तथा अर्थालंकारों का निरूपण उदाहरण सहित किया गया है। प्रथम पच्छिेद में काव्य के दोषादोष (गुण, दोष) का विचार किया गया है। साथ ही ध्वनि, रस, भाव, दक्षिणी और उत्तरी काव्यपद्धतियाँ, काव्यप्रयोजन, साहित्यकार की साधना, साहित्यविमर्श के स्वरूप आदि का संक्षेप में परिचय दिया गया है। कन्नड भाषा, कन्नड साहित्य, कन्नड प्रदेश, कर्नाटक की जनता की संस्कृति आदि कई बातों की दृष्टि से कविराज मार्ग एक अत्यंत महत्वपूर्ण ग्रंथ है।
जाँ फ्रॉइसार

जाँ फ्रॉइसार (Jean Froissart ; लगभग १३३८–१४१० ई.) एक मध्यकालीन फ्रांसीसी लेखक तथा दरबारी इतिहासकार था। उसके द्वारा रचित इतिहास, शताब्दियों तक १४वीं शताब्दी में इंग्लैण्ड और फ्रांस के शौर्यपूर्ण उदय की गाथा बने रहे। उसके द्वारा रचित इतिहास सौ वर्षीय युद्ध के पूर्वार्ध के लिये एक महत्वपूर्ण स्रोत है।

आरंभ में वह एक व्यापारी के यहाँ नौकरी किया करता था। बाद में ज्ञान प्राप्त करने की लगन पैदा हुई और उसने नौकरी छोड़ दी। पढ़े लिखों के बीच उसका उठना बैठना आरंभ हो गया। कविता से प्रेम उसे शुरू ही से था, यहाँ बढ़ावा मिला और वह कविता करने लगा। दुनिया घूमने की चाह पैदा हुई और १८ वर्ष की अवस्था में इंग्लैंड पहुंचकर रानी फिलिप्पा के राजदरबारियों में सम्मिलित हो गया। वहाँ उसकी प्रशंसा में कविताएँ लिखीं। भ्रमण करने की इच्छा हुई। १३६० में फ्रांस में था। १३६१ में पाँच वर्ष की अनुपस्थिति के बाद फिर इंग्लैंड पहुँचा। रानी फिलिप्पा से प्रोत्साहन पाकर स्कॉटलैंड का भ्रमण किया। १३६६ में 'ब्लैंक प्रिंस' के साथ फ्रांस गया। १३६८ में इटली में भ्रमण किया। यूरोप के कई एक राजदरबारों में रहा। इस प्रकार उसने अपनी 'क्रॉनिकल्स' (Chronicles) नामक पुस्तक के लिए सामग्री एकत्र की। इस पुस्तक में इसने १३२६ से १४०० ई. तक के युद्धों का वर्णन किया है। उसके कई भाग हैं जो समय समय पर अलग अलग लिखे गए। उसने लड़ाई के संबंध में जो लिखा सो है ही, लेकिन भौगोलिक संबंध में भी इस पुस्तक की महत्ता बढ़ जाती है। जिन जिन देशों में वह फिरा, उनका पूर्ण रूप से वर्णन किया है। उसकी पुस्तक के अंतिम भाग में क्रूसेड का भी वर्णन है।
खतरनाक मौसम

200px|अंगूठाकार|दाएँ|खतरनाक मौसम के प्रकार
खतरनाक मौसम उस मौसम को कहते हैं, जब किसी चक्रवात, तूफान आदि के प्रभाव से अधिक गति से तीव्र हवा चलना, तेज बारिश होना, जंगल में आग लगना आदि घटना होती है। जिसे मानव जीवन बहुत प्रभावित होता है अथवा जीवन की क्षति होती है।
चीनी लोक धर्म

चीनी लोक धर्म ( चीनी भाषा =中国民间宗教) यह चीन का प्राचीन और मूल या स्थानीय धर्म है। इस धर्म में प्रकृति, ब्रह्माण्ड, ग्रह अदि की पूजा होती है। इस धर्म पहाड़ के देवता की पूजा, गाँव का स्थानीय देवता की पूजा, पूर्वजो की पूजा, भूतो की पूजा से लेकर ब्रह्माण्ड के शासक देवता की पूजा का प्रचालन है। इस धर्म पर भारतीय दर्शन और बौद्ध धर्म का काफी प्रभाव नज़र आता है।
चला हवा येऊ द्या

चला हवा येऊ द्या मराठी भाषा में बनी भारतीय धारावाहिक है। इसका प्रसारण ज़ी मराठी में १८ अगस्त २०१४ से सोमवार से मंगलवार रात ९:३० बजे होता है।
सम्राट गोज़ु तंग

सम्राट गोज़ु तंग तंग राजवंश का प्रथम सम्राट था।
चीन का सम्राट

चीन का सम्राट (皇帝 huáng dì, हिंदी= हुआंग दी) यह चीन के शासको की उपाधि जिसे सर्वप्रथम चिन राजवंश के और चीन के प्रथम सम्राट चिन शी हुआंग ने धारण किया था| चिन राजवंश के बाद के कई राजवंशो ने यह उपाधि धारण की| इस उपाधि को अंतिम बार चिंग राजवंश के सम्राटो ने धारण किया था १९१२ तक जब चिंग राजवंश का अंत हुआ|
जिएदूशी

जिएदूशी , (हिंदी: क्षेत्रीय राज्यपाल) यह प्राचीन चीन के तंग काल और पाँच राजवंश और दस राजशाहियो के काल के क्षेत्रीय सैनिक राज्यपाल या सामंत थे| इन्हें अलग अलग प्रान्त दिए गए थे साम्राज्य के अंदरूनी मामलो और विद्रोहों से लड़ने के लिए| इन्हें कर वसूलने, खुदकी सेना रखने और खुदका दरबार रखने की इज़ाज़त थी जिस कारण यह धीरे धीरे शक्तिशाली बने और केन्द्रीय सत्ता के विरुद्ध जाकर खुदके राज्य की स्थापना की| 

अन लुशान को तंग शासको ने तिन क्षेत्रो का जिएदूशी बनाया था, पर जल्द ही उसने केन्द्रीय सत्ता के विउध क्रांति छेड़ दी जिस कारण तंग साम्राज्य का पतन होना शुरू हुआ|

श्रेणी:चीन
उत्तर प्रदेश विधान सभा

भारत के उत्तर प्रदेश राज्य के द्विसदनी विधायिका के निचले सदन का नाम उत्तर प्रदेश विधान सभा है। इसमें कुल ४०४ सदस्य होते हैं जिसमें एक आंग्ल-भारतीय (ऐंग्लो-इण्डियन) भी सम्मिलित है जो राज्यपाल द्वारा नामित होता है
राघवेंद्र गडगकर

प्रो॰ राघवेंद्र गडगकर (अँग्रेजी:Raghavendra Gadagkar, जन्म: 28 जून 1953), एक भारतीय जैवविज्ञानी हैं और बंगलुरू स्थित भारतीय विज्ञान अकादमी
के सेंटर फॉर इकोलॉजिकल ऑफ सांइस में प्रोफेसर के रूप में कार्यरत हैं। वे भारतीय राष्ट्रीय विज्ञान अकादमी के अध्यक्ष भी हैं। उन्होंने भारत और जर्मनी के बीच अनुसंधान सहयोग को मजबूत करने में महत्वपूर्ण भूमिका निभाई है। उन्हें विगत 7 अगस्त, 2015 को जर्मनी के सर्वोच्च नागरिक सम्मान ‘द क्रास ऑफ द ऑर्डर ऑफ मेरिट’ से बंगलुरू स्थित जर्मनी वाणिज्य दूतावास में सम्मानित किया गया। उन्हें यह सम्मान व्यवहार पारिस्थितिकी और समाज जीव-विज्ञान के क्षेत्र में उत्कृष्ट योगदान के लिए प्रदान किया गया है।
ऐतिहासिक भूगोल

ऐतिहासिक भूगोल किसी स्थान अथवा क्षेत्र की भूतकालीन भौगोलिक दशाओं का या फिर समय के साथ वहाँ के बदलते भूगोल का अध्ययन है। यह अपने अध्ययन क्षेत्र के सभी मानवीय और भौतिक पहलुओं का अध्ययन किसी पिछली काल-अवाधि के सन्दर्भ में करता है या फिर समय के साथ उस क्षेत्र के भौगोलिक दशाओं में परिवर्तन का अध्ययन करता है।
बहुत सारे भूगोलवेत्ता किसी स्थान का इस सन्दर्भ में अध्ययन करते हैं कि कैसे वहाँ के लोगों ने अपने पर्यावरण के साथ अंतर्क्रियायें कीं और किस प्रकार इन क्रियाओं के परिणामस्वरूप उस स्थान के भूदृश्यों का उद्भव और विकास हुआ।

आज के परिप्रेक्ष्य में भूगोल की इस शाखा का जो रूप दिखाई पड़ता है उसका सर्वप्रथम प्रतिनिधित्व करने वाली रचनाओं में हेरोडोटस के उन वर्णनों को माना जा सकता है जिनमें उन्होंने नील नदी के डेल्टाई क्षेत्रों के विकास का वर्णन किया है, हालाँकि तब "ऐतिहासिक भूगोल" जैसी कोई शब्दावली नहीं बनी थी।

आधुनिक रूप में इसका विकास जर्मनी में फिलिप क्लूवर के साथ शुरू माना जाता है जिन्होंने "जर्मनी का ऐतिहासिक भूगोल" लिखकर इस शाखा का प्रतिपादक बनने का श्रेय हासिल किया।

१९७५ में "जर्नल ऑफ हिस्टोरिकल ज्याग्रफी" के पहले अंक के साथ ही इसके विषय क्षेत्र और अध्ययनकर्ताओं के समूह जो एक व्यापक विस्तार मिला। अमेरिका में इस शाखा को सबसे अधिक बल कार्ल सॉअर के सांस्कृतिक भूगोल के अध्ययन से मिला जिसके द्वारा उन्होंने सांस्कृतिक भूदृश्यों के ऐतिहासिक विकास के अध्ययन को प्रेरित किया। हालाँकि अब वर्तमान समय में इसमें कई अन्य थीम शामिल हो चुकी हैं जिनमें पर्यावरण का ऐतिहासिक अध्ययन और पर्यावरणीय ज्ञान के ऐतिहासिक अध्ययन को भी शामिल किया जाता है। अब ऐतिहासिक भूगोल रुपी भूगोल की यह शाखा इतिहास, पर्यावरणीय इतिहास और ऐतिहासिक पारिस्थितिकी इत्यादि शाखाओं से काफ़ी करीब मानी जा सकती है।
राष्ट्रीय डेरी विकास बोर्ड

राष्ट्रीय डेरी विकास बोर्ड, भारतीय संसद के एक अधिनियम द्वारा स्थापित राष्ट्रीय महत्व का संस्थान है। इसका मुख्यालय गुजरात के आनन्द शहर में है तथा क्षेत्रीय कार्यालय देश के विभिन्न नगरों में फैले हुए हैं। 

राष्ट्रीय डेरी विकास बोर्ड की स्थापना उत्पादकों के स्वामित्व और उनके द्वारा नियंत्रित संगठनों को प्रोत्साहित करने और उन्हें आर्थिक सहायता देने के उद्देश्य से की गई थी। राष्ट्रीय डेरी विकास बोर्ड के कार्यक्रम और गतिविधियों का उद्देश्य कृषक सहकारी संस्थाओं को सुदृढ़ करना तथा उन राष्ट्रीय नीतियों का समर्थन करना है जो ऐसी संस्थाओं के विकास केअनुकूल हैं। 

राष्ट्रीय डेरी विकास बोर्ड की स्थापना 1965 में शोषण के स्थान पर सशक्तिकरण, परम्परा के स्थान पर आधुनिकता और स्थिरता के स्थान पर विकास लाने के लिए की गई थी। इसका उद्देश्य डेरी उद्योग को भारत के ग्रामीण लोगों के विकास के साधन के रूप में परिवर्तित करना है। 

राष्ट्रीय डेरी विकास बोर्ड ने अपना कार्य लाखों साधारण दूध उत्पादकों के जीवन में डेरी उद्योग को बेहतर भविष्य का साधन बनाने के मिशन के रूप में शुरू किया। इस मिशन को “ऑपरेशन फ्लड” कार्यक्रम के द्वारा गति और दिशा मिली। यह कार्यक्रम 26 वर्षों से भी अधिक समय तक चला। विश्व बैंक की ऋण सहायता से चले इस कार्यक्रम के फलस्वरूप भारत विश्व का सबसे अधिक दूध उत्पादन करने वाले देश के रूप में उभरा। ऑपरेशन फ्लड का तृतीय चरण 1996 में समाप्त हुआ। ऑपरेशन फ्लड की अनेक महत्वपूर्ण उपलब्धियां हैं।

मार्च 2019 की स्थिति के अनुसार, भारत की 1,90,500 ग्रामीण स्तर की सहकारी डेरियां 245 दुग्ध संघों तथा 22 महासंघों से जुड़ी हैं। इन्होंने प्रतिदिन औसतन, 508 लाख किलोग्राम दूध की अधिप्राप्ति की। वर्तमान में 1.69 करोड़ किसान ग्रामीण स्तर की सहकारी समितियों के सदस्य हैं।

अपने स्थापना काल से ही राष्ट्रीय डेरी विकास बोर्ड ने भारत के डेरी उद्योग का आयोजन इस प्रकार किया है कि डेरी उद्योग के विकास की जिम्मेदारी दुग्ध उत्पादकों और उनके द्वारा रखे गए व्यावसायिकों को सौंपी है जो इनका संचालन करते हैं। साथ ही, राष्ट्रीय डेरी विकास बोर्ड अन्य पण्य -वस्तु आधारित सहकारी संस्थाओं, संबंधित उद्योगों और पशु चिकित्सा जैविकों को सघन एवं राष्ट्रव्यापी स्तर पर बढ़ावा देता है।
महाराज झुआंगशिआंग चिन राज्य के

महाराज झुआंगशिआंग चिन राज्य के महाराज थे झगड़ते राज्यों का काल में और सम्राट चिन शी हुआंग के पिता थे|

श्रेणी:चीन का इतिहास
ग्रंथो को जलवाना और विद्वानों को दफनाना

ग्रंथो को जलवाना और विद्वानों को दफनाना (चीनी: 焚書坑儒) यह वे घटनाएँ है जो चिन राजवंश के प्रथम सम्राट चिन शी हुआंग के शासन काल में घटी थी जिसमे सम्राट द्वारा कई ग्रंथो को जलवाया गया था और ४६० कुन्फ़्यूशिवादी विद्वानों को ज़िन्दा दफनाया गया था। सम्राट न्यायवादी थे और यह ग्रंथ सौ विचारधाराओ से संबंधित थी,जो की न्यायवाद के विचारो के विरुद्ध थी, यही कारण था की सम्राट ने इन पुस्तकों को जलवाने और विद्वानों को ज़िन्दा दफ़नाने का आदेश दिया था। 

कई विद्वान इन घटनाओ को काल्पनि मानते है और हान राजवंश के इतिहासकारों द्वारा चिन राजवंश को कलंकित करने का प्रयास मानते हैं।
नक्कश की देवी - गोमती धाम

नक्कश की देवी - गोमती धाम () भारत देश के राजस्थान राज्य के करौली जिला के प्रसिद्ध नगर हिण्डौन में स्थित एक प्रसिद्ध विख्यात मंदिर है।
नक्कश की देवी - गोमती धाम को हिण्डौन सिटी का हृदय कहा जाता है। यह हिण्डौन सिटी के मध्य में स्थित है। यह दुर्गा के एक रूप नक्कश की देवी का मंदिर है। कहा जाता है कि जब संत श्री गोमती दास जी महाराज यहाँ पर आए थे तो उन्हें रात्रि को कैला माता ने स्वप्न में अपने एक पीपल के नीचे दवे होने की सूचना दी। अगले ही दिन वहाँ खुदाई करने पर माता की दो चमत्कारी मूर्तियां मिली जिन्हें वहीं स्थापित कर माता का मंदिर बनवाया। मंदिर के पीछे की तरफ परम पूज्य ब्रह्मलीन श्री श्री 1008 गोमती दास जी महाराज का विशालकाय मंदिर उनके शिष्यों द्वारा बनाया गया। जिसमें उनकी समाधि भी स्थित है। यहाँ पर चमत्कारी शिव परिवार, पँचमुखी हनुमानजी की प्रतिमा, राम मंदिर, यमराज जी आदि के मंदिर स्थित हैं। यहाँ पर एक वाटिका स्थित है। इसे गोमती धाम के नाम जाना जाता है। इसके एक तरफ विशालकाय तालाब जलसेन स्थित है।
सीमा चिआन

सीमा चिआन (उच्चारण [sɨ́mà tɕʰjǽn]; १४५ या १३५ – ८६ ईसापूर्व), हान राजवंश का इतिहासकार था . इन्हें चीनी इतिहास लेखन का पिता कहा जाता है इनके योगदान महान इतिहासकार के अभिलेख के लिए| इसमें उन्होंने पीला सम्राट से लेकर सम्राट वु ती तक के २००० वर्षो का इतिहास लिखा है|  

श्रेणी:चीन के लोग
श्रेणी:चीनी इतिहासकार
ओपेनमॉडेलिका

ओपेनमॉडेलिका (OpenModelica), मॉडेलिका प्रोग्रामिंग भाषा पर आधारित मुक्त स्रोत मॉडलन एवं सिमुलेशन प्रोग्राम है। इसका विकास 'ओपेन सोर्स मॉडेलिका कांसोर्शियम' (OSMC) नामक लाभनिरपेक्ष संस्था करती है। 

यह प्रोग्राम मैटलैब (MATLAB) की तरह अनेकों क्षेत्रों (जैसे इलेक्ट्रानिक्स, चुम्बकत्व, यांत्रिकी, तापीय, जैवरसायन, नियन्त्रण आदि) की समस्याओं का मॉडल करके उसका सिमुलेशन करने में सक्षम है।
कालकूट

कालकूट अथवा हलाहल हिन्दू grantho में वर्णित वह विष है जो समुद्र मन्थन के समय क्षीरसागर से निकला था।
उच्चैःश्रवा

उच्चैःश्रवा हिन्दू ग्रंथों में वर्णित समुद्र मन्थन के दौरान निकले चौदह रत्नों में से एक था। पौराणिक आख्यानों के अनुसार यह सफ़ेद रंग का और सात मुख वाला घोडा था जो देवताओं (इन्द्र) को प्राप्त हुआ। 

गीता में कृष्ण ने श्रेष्ठतम वस्तुओं से अपनी तुलना के क्रम में अपने को अश्वों में उच्चैःश्रवा बताया है। "कुमारसंभवम्" में कालिदास, इसे इन्द्र से तारकासुर द्वारा छीन लिये जाने का वर्णन करते हैं।
रॉयल ब्रुनेई एयरलाइंस

अंगूठाकार|रॉयल ब्रुनेई एयरलाइंस
रॉयल ब्रुनेई एयरलाइंस (मलय: उड़ानों डिऱज ब्रुनेई, जवी: ڤنربڠن دراج بروني), आरबीए, ब्रुनेई दारुस्सलाम की राष्ट्रीय ध्वज वाहक विमान सेवा है। जिसका मुख्यालय, आरबीए प्लाजा बंदर सेरी बेगावान में है। यह ब्रुनेई सरकार के पूर्ण स्वामित्व में है। इसका हब “बेरकस”, ब्रुनेई अंतर्राष्ट्रीय हवाई अड्डा है, जो बंदर सेरी बेगावान के उत्तर में है।

दो विमानों के प्रारंभिक बेड़े के साथ, 1974 में स्थापित रॉयल ब्रुनेई एयरलाइंस ने अपनी विमान सेवा सिंगापुर, हांगकांग, कोटा किनाबालु और कुचिंग के लिए उड़ान भरकर की। इस एयरलाइंस के दस्ते में 10 विमानों के बेड़े है, जो दक्षिण पूर्व एशिया, मध्य पूर्व, यूरोप और ऑस्ट्रेलिया में 16 गंतव्यों के लिए सेवाएं उपलब्ध करती हैं। 1990 के दशक में, इसने अपने बेड़े में नाटकीय रूप से वृद्धि नये रुट्स के उम्मीदों के साथ की थी ।

रॉयल ब्रुनेई एयरलाइंस, को 2011 के सबा पर्यटन पुरस्कार के सर्वश्रेष्ठ एयरलाइंस के लिए पुरस्कार” श्रेणी में' सर्वश्रेष्ठ विदेशी एयरलाइन' के सम्मान से सम्मानित किया गया था।
नसीपुर राजबाड़ी

right|thumb|300px|नसीपुर राजबाड़ी
नसीपुर राजबाड़ी या नसीपुर राजावती नसीपुर के राजपरिवार का एक महल है। यह विशाल महल नसीपुर में देवीसिंह महाजन द्वारा स्थापित महल के ठीक बगल में स्थित है। वर्तमान महल १८६५ में राजा कीर्ति चन्द्र सिंह द्वारा बनवाया गया था।
अल बुस्तानी

right|thumb|300px|अल बुस्तानी
बुट्रस अल बुस्तानी (१८१९ - १८८३) वर्तमान लेबनान के एक लेखक एवं साहित्य पंडित थे। वे १९वीं शताब्दी के अन्तिम भाग में मिस्र में शुरू होकर मध्य पूर्व में फैले अरबी पुनर्जागरण के प्रमुख अग्रदूतों में से थे। 

अमरीकी मिशनरियों के संपर्क में आकर वह ऐबे में अध्यापक बने। उन्होने अली स्मिथ के बाइबिल के अरबी अनुवाद में सहायक का कार्य किया। इसके लिए उसको इब्रानी, यूनानी, सीरियाई और लैटिन भाषाएँ भी सीखनी पड़ीं। वह अंग्रेजी, फ्रांसीसी और इतालीय भाषाओं के भी विद्वान् थे। उन्होने एक विस्तृत अरबी शब्दकोश का भी संपादन किया। उसका दूसरा संपादित ग्रंथ 'दायरात अल-म-आरिफ़' (विश्वकोश) भी बहुत प्रसिद्ध है। १८६० में, मुसलमानों और ईसाइयों के बीच गृहयुद्ध के दौरान अपने पत्र 'नफीर सूरीया' के माध्यम से सद्भावना और सुमति का संदेश प्रचारित किया। अपने जीवन भर बुस्तानी सहिष्णुता और देशभक्ति के मूल्यों का प्रचार करते रहे।
घुड़खर अभयारण्य

घुड़खर अभयारण्य में [[घुड़खर]]
घुड़खर अभयारण्य (Indian Wild Ass Sanctuary) गुजरात के लघु कच्छ रण में स्थित है। यह ४९५४ वर्ग किमी क्षेत्र में फैला हुआ है और भारत का सबसे बड़ा अभयारण्य है। यह 'खर', 'गधेरा' या 'घुड़खर' (जंगली गधा) के लिये प्रसिद्ध है।
चार्ल्स का नियम

thumb|300px|आयतन और ताप में सम्बन्ध दिखाने वाला एक चलायमान चित्र।

चार्ल्स का नियम (इसे आयतन नियम के नाम से भी जाना जाता है) प्रायोगिक गैस नियम है जिसके अनुसार गैस को गर्म करने पर उसमें विस्तार होता है। चार्ल्स के नियम का आधुनिक कथन निम्नलिखित प्रकार से लिखा जा सकता है:

जब किसी शुष्क गैस को नियत दाब पर रखा जाता है तो केल्विन तापमान और आयतन एक दूसरे के अनुक्रमानुपाती होते हैं।

यह अनुक्रमानुपाती सम्बन्ध निम्न प्रकार लिखा जा सकता है:
:formula_1
अथवा
:formula_2

जहाँ:

:"V" गैस का आयतन है
:"T" गैस का (कैल्विन पैमाने पर) तापमान है
:"k" नियतांक है।

 चार्ल्स का नियम 

सन् 1787 मे फ्रांस के वैज्ञानिक "जे0 चार्ल्स ने संपादन किया। 
इस नियम के अनुसार " स्थिर दाब पर किसी गैस की निशचित मात्रा का आयतन के परमताप के समानुपाती होता है । 

माना किसी गैस की निशचित मात्रा का आयतन v तथा परमताप T हो तो, ,

 V ~ T
 या। v=KT 
या। V/T=K
या। V1/T1=V2/T2
 परमताप
-237°C ताप को परमशून्य कहते है।
परमशून्य मानकर जो ताप लिखे जाते है, उन्हे परमताप कहते है। 
 परमताप = t°C+273
Written by --- Tanis punia 
 16×2=8. Only JAAT
TAKE SCREENSHOT THIS RULE
,AND, THANKS FOR SEE

{{टिप्पणीसूची}
भारती शिपयार्ड लिमिटेड

भारती शिपयार्ड लिमिटेड (Bharati Shipyard Limited (BSL)) भारत कि सबसे बड़ी जलयान निर्माता कम्पनियों मेम से एक है।

इसकी स्थापना प्रकाश चन्द्र कपूर और विजय कुमार ने महाराष्ट्र के रत्नागिरि में १९७३ में की थी। वे आईआईटी खड़गपुर से समुद्र इंजीनियरी तथा नेवल आर्किटेक्चर में स्नातक थे। यह कम्पनी २००४ में सार्वजनिक कम्पनी में परिवर्तित हो गयी।
पोतनिर्माण

right|thumb|300px|१९४३ में एक अमेरिकी जलपोत का निर्माण
पोतनिर्माण (Shipbuilding) से आशय जलयानों एवं अन्य तैरने वाले यानों के विनिर्माण से है। पोतनिर्माण का कार्य पोत प्रांगण (शिपयार्ड) में किया जाता है जहाँ इस कार्य के लिये आवश्यक सुविधायें होतीं हैं। पोतनिर्माण का कार्य प्रागैतिहासिक काल से ही होता चला आ रहा है।

व्यापारिक एवं सैनिक दोनों प्रकार के पोतों का निर्माण तथा रखरखाव नौइंजीनियरी (naval engineering) कहलाते हैं। नौका का निर्माण भी पोतनिर्माण जैसा ही है, इसे 'नौकानिर्माण' कहते हैं।

जलपोतों की आयु समाप्त हो जाने पर उन्हें तोड़कर उनके विभिन्न भाग अलग-अलग करके अन्य कार्यों में प्रयोग कर लिये जाते हैं।
ओम प्रकाश मुंजाल

हेरो साईकिल
अंगूठाकार|सबसे उपर और सबसे अच्छी साईकल्

ओम प्रकाश मुंजाल (26 अगस्त 1928 - 13 अगस्त 2015), हीरो साइकिल के सेवानिवृत्त अध्यक्ष और हीरो ग्रुप के सह-संस्थापक थे। उन्होंने वर्ष 1956 में ‘हीरो ग्रुप’ कंपनी के गठन के साथ ही भारत की पहली साइकिल का निर्माण करने वाली ईकाई की शुरूआत की थी, जो वर्ष 1980 के दौर में दुनिया में सबसे ज्यादा साइकिल की निर्माता कंपनी बन गई। विश्व के सबसे बड़े साइकिल निर्माता के तौर पर वर्ष 1986 में हीरो साइकिल का नाम ‘गिनीज बुक ऑफ वर्ल्ड रिकॉर्ड’ में भी दर्ज हुआ।वे अपने काम के प्रति बेहद ईमानदार थे। वे अपने ग्राहकों को कभी भी निराश नहीं करते थे। एक बार जब उनकी कंपनी के कार्यकर्ता हड़ताल पर थे तो उन्होने खुद ही फैक्ट्री में काम करना शुरू कर दिया। इसे देखते हुए कार्यकर्ताओं ने हड़ताल बंद कर वापस काम में लग गए थे।
घुड़खर

घुड़खर (Indian wild ass ; वैज्ञानिक नाम : "Equus hemionus khur") एक वन्य पशु है जो दक्षिण एशिया का देशज है। घुड़खर यानी घोड़ा और गधा (खर)। इसे 'गुजरात का जंगली गधा' या 'बलूची जंगली गदहा' भी कहते हैं। वर्ष २०१६ के आंकड़ों के अनुसार इस गधे के लुप्त होने का खतरा कुछ सीमा तक है।

गुजरात में कच्छ के रण में पाया जाने वाला एक अनोखा प्राणी, जो न गधा है, न घोड़ा है, न दोनों के मेल से बनने वाला खच्चर है। घुड़खर अभयारण्य, गुजरात के लघु कच्छ रण में स्थित है। यह ४९५४ वर्ग किमी क्षेत्र में फैला हुआ है और भारत का सबसे बड़ा अभयारण्य है। यह अभयारण्य 'खर', 'गधेरा' या 'घुड़खर' (जंगली गधा) के लिये प्रसिद्ध है। इसकी देहदशा मज़बूत होती है; वज़न लगभग ढाई सौ किग्रा, अधिकतम रफ़्तार लगभग 70-80 किमी तक। यह प्राणी उन प्राणियों की सूची में है, जो लुप्तप्राय हैं। यही कारण है कि घुड़खर को वन्य पशु सुरक्षा अधिनियम 1972 के अंतर्गत पहली सूची में रखा गया है। अमिताभ बच्चन ने इसी घुड़खर का कैंपेन विज्ञापन किया था, ताकि लोगों की नज़र में घुड़खर आये और उसकी सुरक्षा की गंभीरता को स्वीकार किया जाये, उसपर विचार किया जाये। इसी गंभीरता और संवेदनशीलता को देखते हुए भारत सरकार ने 2013 में इस घुड़खर पर डाक टिकट भी जारी किया गया था।
मार्सेल प्रुस्त

मार्सेल प्रुस्त (10 जुलाई 1871 – 18 नवम्बर 1922) फ्रेंच भाषा के उपन्यासकार, आलोचक और निबन्धकार थे। वह अपनी कृति 'अ ला रिसर्च दु तेम्प्स पर्दु (À la recherche du temps perdu अर्थात् 'बीते समय की खोज में') के कारण प्रसिद्ध हैं। यह रचना १९१३ और १९२७ के बीच सात भागों में प्रकाशित हुई थी। उन्हें आलोचकों और लेखकों द्वारा 20 वीं शताब्दी के सबसे प्रभावशाली लेखकों में से एक माना जाता है।
विश्वनाथ काशिनाथ राजवाडे

300px|right|thumb| विश्वनाथ काशिनाथ राजवाडे 
विश्वनाथ काशिनाथ राजवाडे (24 जून 1863 – 31 दिसम्बर 1926) भारत के प्रसिद्ध इतिहासकार, विद्वान, लेखक तथा वक्ता थे। वे 'इतिहासाचार्य राजवाडे' के नाम से अधिक प्रसिद्ध हैं। वह संस्कृत भाषा और व्याकरण के भी प्रकांड पंडित थे, जिसका प्रमाण उनकी सुप्रसिद्ध कृतियाँ 'राजवाडे धातुकोश' तथा 'संस्कृत भाषेचा उलगडा', आदि हैं। उन्होने 'भारतीय विवाह संस्था का इतिहास' (मराठी:) नामक प्रसिद्ध इतिहासग्रन्थ की रचना की। आद्य समाज के विकास के इतिहास के प्रति गहन अनुसंधानात्मक एवं वैज्ञानिक दृष्टिकोण की परिचायक यह ग्रन्थ इतिहासाचार्य राजवाडे के व्यापक अध्ययन और चिन्तन की एक अनूठी उपलब्धि है। 

स्वर्गीय विश्वनाथ काशीनाथ राजवाडे के बारे में जैसा कि कहा गया है: ”जैसे ही उन्हें पता चलता कि किसी जगह पर पुराने (इतिहास सम्बन्धी) कागज-पत्र मिलने की सम्भावना है, वह धोती, लम्बा काला कोट, सिर पर साफा पहने, अपने लिए भोजन पकाने के इने-गिने बर्तनों का थैला कन्धे पर डाले निकल पड़ते और उन्हें प्राप्त करने के लिए अथक परिश्रम करते।” इसी परिश्रम का सुपरिणाम था-मराठों के इतिहास की स्रोत-सामग्री वाले मराठांची इतिहासाची साधने महाग्रंथ का 22 खंडों में प्रकाशन। मराठा इतिहास के अध्यन के लिए उन्होने भारत के हजारों गाँवों एवं ऐतिहासिक स्थलों का भ्रमण किया तथा इससे सम्बन्धित दस्तावेज एकत्र किया। उन्होने विश्व इतिहास के विभिन्न पक्षों पर भी टिप्पणी की है। वे इतिहास संकलन मण्डल, पुणे के संस्थापक सदस्यों में से थे। 

भारतीय बुद्धिवाद के ख़िलाफ़ पाश्चात्य आरोपों का प्रतिकार करने वाले इतिहासकार, वैयाकरण, समालोचक और भाष्यकार विश्वनाथ काशीनाथ राजवाड़े चिपलूणकर से तिलक तक की मराठी बुद्धिजीवी परम्परा के श्रेष्ठ प्रतिनिधि थे। प्राच्यवादी मान्यताओं की मुख़ालफ़त करते हुए राजवाड़े ने युरोपियनों पर यह आरोप लगाया कि पहले तो वे ऐतिहासिक स्मृतियों को नष्ट करते हैं, फिर वे कहते हैं कि हमारा कोई इतिहास ही नहीं है। उनकी मान्यता के खिलाफ़ राजवाड़े ने 'विल टू हिस्ट्री' के माध्यम से दावा किया कि हमारा इतिहास है, लेकिन हम ऐतिहासिक स्मृतियों को कहीं भूल बैठे हैं जिन्हें पुनः प्राप्त किया जाना है। इतिहासाचार्य की जनप्रिय उपाधि से विभूषित राजवाड़े को तर्कनिष्ठ और वस्तुनिष्ठ दृष्टिकोण के साथ भारत के सामाजिक राजनीतिक इतिहास के पुनर्निर्माण का श्रेय जाता है। 

विशुद्ध अनुसंधान की धुन में राजवाड़े ने महाराष्ट्र भर में गाँव-गाँव घूमकर संस्कृत की पांडुलिपियों और मराठा इतिहास के स्रोत जमा किये। इस सामग्री को बाईस खण्डों में प्रकाशित किया गया। वैदिक तथा अन्य शास्त्रों के ठोस आधार पर आधारित राजवाड़े द्वारा मराठी में लिखित 'भारतीय विवाह संस्थेचा इतिहास' (1926) एक सर्वकालीन प्रासंगिक ग्रंथ है। 'भारतीय विवाह संस्था का इतिहास' हिंदी में भी काफ़ी पढ़ी जाने वाली पुस्तक है। लेखक ने गहरी पैठ के साथ इस कृति में भारत में विवाह की संस्था के विकास के विभिन्न सोपानों की चर्चा की है। राजवाड़े ने स्वयं बताया है कि वे विष्णुकांत चिपलूणकर के लेखों, काव्य- इतिहासकार रायबहादुर काशीनाथ पंत साने के ऐतिहासिक पत्र एवं परशुराम गोडबोले द्वारा प्रकाशित काव्य से प्रभावित हुए। उन्हें महाराष्ट्र की ज्ञान-परम्परा के लिए गर्व की अनुभूति हुई। एरिक वुल्फ़ ने अपनी प्रसिद्ध कृति 'युरोप ऐंड द पीपुल विदाउट हिस्ट्री' में कहा है कि मानवशास्त्र इतिहास का अन्वेषण करता है। राजवाड़े के लेखन में भी इतिहास और मानवविज्ञान के अंतःसंबंधों का यह पहलू भारतीय विवाह-संस्था और परिवार-व्यवस्था के इतिहास और मराठों के उद्भव तथा विकास के इतिहास बखूबी दिखायी पड़ता है।